Puigdemont insta Pedro Sánchez a reunir-se també amb JxCat en la ronda de contactes
El president Carles Puigdemont ha instat el líder del PSOE, Pedro Sánchez, a reunir-se també amb JxCat en la ronda de contactes posteriors a les eleccions del 28-A. En un contacte amb la premsa des de Waterloo (Bèlgica) acompanyat del president Quim Torra, ha dit que és 'obligatori' que el cap de files socialista convoqui també els set diputats de la llista que encapçala Jordi Sànchez. A més, Puigdemont ha preguntat a Sánchez si es vol instal·lar en la 'incertesa' o bé aposta per resoldre el conflicte polític entre Catalunya i l'estat espanyol. Puigdemont ha insistit que Sánchez ha d'adreçar-se al conjunt dels representants de la ciutadania per explicar què pensa fer durant la legislatura: 'Té alguna cosa a dir o a corregir? A reprendre el que va trencar?', ha preguntat.
Des d'on es va fer el contacte de Puigdemont amb la premsa?
Waterloo